ઓકલેન્ડ : માર્ટિન ગુપટિલ અને કોલિન મુનરોના શાનદાર પ્રદર્શનથી ન્યૂઝીલેન્ડે બીજી ટ્વેન્ટી-૨૦ આંતરરાષ્ટ્રીય ક્રિકેટ મેચમાં રવિવારે શ્રીલંકાને દસ ઓવર બાકી રહેતાં નવ વિકેટે સજ્જડ હાર આપી સિરીઝમાં વ્હાઇટવોશ કર્યો છે. શ્રીલંકાને પહેલા બેટિંગનું આમંત્રણ મળતા ૮ વિકેટે ૧૪૨ રન બનાવ્યા હતા. તેના માત્ર બે બેટસમેન એન્જેલો મેત્યૂસ અણનમ ૮૧ અને તિલકરત્ને દિલશાન ૨૮ રન સાથે બે અંકમાં પહોંચી શક્યા હતા. ન્યૂઝીલેન્ડ તરફથી ગ્રાન્ટ ઇલિયટે ૨૨ રન આપી ચાર, જ્યારે મિશેલ સેન્ટર અને એડમ મિલ્નેએ બે-બે વિકેટ લીધી હતી.